open-index/open-wikipedia-markdown huggingface dataset:
Tram ATM 600

I **Tram ATM 600** a hinn di tram desviluppaa per sostituì i Tram Edison in sui lign milanes con pussee de traffigh intorna a la prima guera mondial. A l'è restada in servizzi dal 1924 al 1967 in 129 vettur. Al di d'incoeu domà la vettura 609 la circola in allestiment storich, e i alter hinn staa reciclaa.

## Storia
Fondaa in sui tram sperimentai de la ATM faa in tra el 1917-1918, hinn staa faa su pocch dopo de la guerra. I eren numeraa da 601 a 729.

In del 1929 4 unità a hinn staa daa a la STEL per la tranvia Milan-Monscia, e hinn tornaa in del 1956 a Milan.

In origin bidirezionai, a hinn staa voltaa in monodirezionai in tra el 1932 e 'l 1936. In del 1934 10 unità hinn brusaa in d'on foeugh, e hinn staa recostruii cont ona cassa metalliga comé el Tram Vintott.

Longh la segonda guerra mondial ona quaj unità a l'è confiscada di todesch e di alter a hinn danegiaa, e hinn recostruii in la serie 700. Ona quaj vettura inveci a l'è convertida in articolaa 4000.

In del 1967 a hinn radiaa e demolii, e in del 1984 l'unità 700 a l'è reconvertida in 600 cont el numer 609, vettura stòrica.

## Bibliografia
* 
* Francesco Ogliari, *Milano in tram. Storia del trasporto pubblico milanese*, Milano, Hoepli, 2010, ISBN 978-88-203-4562-4, pp. 210-211.

## Alter progett

## Vos corelaa
*Tram ATM 700
Crittografia quantistega

La **crittografia quantistega** a l'è la branca de la crittografia che la dopera i meccanism de la fisega quantistega e i mezz de l'informatega quantistega per garantì che ona ciav la se pò minga intercettà senza che quel che la doperen el capissen e, per estension, la branca che la fa crittanalisi di messagg cifraa cont i sistema minga quantistich, soratutt la crittografia asimmetrega.

## Scambi de ciav quantich

L'applicazion la pussee importanta de la crittografia quantistega a l'è el scambi de ciav che l'è no intercettabil in nissuna manera.

De facc, per i principi de la meccanega quantistega, legg el stat de on qubit el muda irreparabilment l'informazion del bit, e donca ona quajsevoeur intercettazion la saria subit notada di comunicant.

A gh'è ciarament anca di equivalent di sistema doperaa incoeu, comé el Diffie-Hellman, che permetten on scambi secur anca se 'l fuss teoricament possibil scoltà la comunicazion.

## Vos correlaa
*BB84
Metropolitana lingera

La **metropolitana lingera** a l'è on servizzi de trasport publich cont ona capacità intermedia in tra ona metropolitana e on tram. Tipicament a l'è pussee arent a 'na metropolitana in del stil e in del metod de trasport, donca cont 'na separazion total cont el traffich, però cont ona capacità oraria e 'na grandezza inferiora de 'na metropolitana classica.

## Esempi
*Linia 4 e 5 de la metropolitana milanesa. 
*Metropolitana de Turin
*Metropolitana de Bressa
*Metropolitana de Genova
*Linia Butovskaja de la Metropolitana de Mosca

## Vos correlaa
*Metrotranvia
*Premetrò
*Tram-treno
Radio Shack TRS-80

El **Radio Shack TRS-80** a l'è 'na fameja de home computer fada de la ditta texana Tandy Corporation faa in tra el 3 agost 1977 e i primm agn del 1980.

El gh'ha avuu on cert success in di Stat Unii per via del sò cost bass, intorna ai 600$, quand che i concorrent Commodore PET e Apple II costaven pussee e includeven no el monitor e la tastadura.
Marconi Express

El **Marconi Express** a l'è on'infrastruttura de Bologna che la conliga l'Aeroport de Bologna-Borgo Panigale cont la Stazion de Bologna Centrala, cont ona fermada intermedia a Lazarett che la farà anca de center de controll e deposit. A l'è vert el 18 de november 2020.

A differenza de la pupart di people mover che se moeuven a fun, la trazion del Marconi Express a l'è elettrica.

El progett a l'è de MATE Engineering e STS, de Bologna. El progett architettonico a l'è de Massimo Iosa Ghini. I treni i è del grup svizzer Intamin.

## Riferiment
Plaça del Centre (metropolitana de Barcelona)

**Plaça del Centre ** l'è 'na stazion de la Metropolitana de Barcelona.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria
 Ascensoeur
Metropolitana de Copenhagen

La **metropolitana de Copenhagen** a l'è el servizzi de metropolitana che la pertocca la città danesa de Copenhagen e la vesina Frederiksberg. A l'è verta del 2002 e gh'è dò lign che compartissen 9 stazion per poeu spartìss, pussee ona linia circolar e ona linia che per on tocch la corr parallela a la circolar.

A l'è per intregh automatega e verta 24 or al di, la dopera i port de banchina e i Metro automatich AnsaldoBreda.

L'è gestida de la MetroService, azienda per el 51% de la ATM e per el 49% de la Ansaldo.

## Storia
L'ideja de la Metropolitana a l'è sortida foeura dopo de 'n studi del 1992 per conligà i zon minga taccaa a la red suburbana. Hinn staa parpognuu on poo de soluzion: Ona tramvia, ona metropolitana lingera e ona metropolitana: Anca se l'è la soluzion pussee costosa a l'è stada scernuda per la volta capacità.

In del 1996 a l'è staa approvaa el progett final, e 'l 19 de ottober del 2002 l'è stada inaugurada de la Regina.

## La Red
A gh'è dò lign de metropolitana, che compartissen el percors finna a Christianshavn per poeu spartìss in la linia 1 verda che la va a Vestamager e la 2 gialda che la riva a Lufthavnen, arent de l'aeroport.

## Treni
I treni de la metropolitana a hinn di Metro automatich AnsaldoBreda cont el design faa de la Giugiaro Design e guidaa automaticament. Despess però a gh'è di assistent per controllà i bigliett e dà informazion a la gent.

I treni a hinn longh 39 meter e largh 2,65: Poden rivà a 80 km/h, cont ona media de 40.

## Varda anca
*S-tog
Treno ATM 400

El **treno ATM 400** a l'è staa on prototip de treno blocaa de la ATM faa in prevision di Lign celer de l'Adda e de la Brianza in del 1961.

L'ha poeu daa origin al treno ATM 500 e al treno ATM 800.

## Storia
A la fin di agn 1950 i tram interurban de la ATM ai eren vegg de pussee desegn e cont di component assee different de motris a motris, cont di problema ai capoligna.

Per la creazion di lign celer, on servizzi de metrotranvia, la ATM l'ha deciduu de doperà  di treni a composizion bloccada.

In del 1961 a l'è faa el prototip 400, cont 'na motris 105 de la STEL e dò remorciaa semper STEL

A l'è staa dattaa in manera de vègh sia el pantograf per la 1200 V di lign celer e la perteghetta per i 600 V di lign urban, perteghetta poeu cavada via quand che l'è staa deciduu de doperàj no in su la red urbana.

Cont la fin di lign celer a l'è staa mandaa, in del 1975, in su la Milan-Caraa, e l'è staa cavaa via l'allestimemt per la 1200 V.

## Riferiment
*Interurbani a Milano : i Bloccati 

## Bibliografia
* Giovanni Cornolò, *Fuori porta in tram. Le tranvie extraurbane milanesi*, Parma, Ermanno Albertelli Editore, 1980.
Elettromotris de la linia 3 de la metropolitana de Milan

I **Elettromotris de la linia 3 de la metropolitana de Milan** a hinn di treni doperaa in su la linia 3 de la Metropolitana de Milan e faa su in dò lott: El primm in tra el 1989 e 'l 1990 per la vertura de la linia e 'l segond in del 2004 per la vertura de la stazion de Maciachini. A hinn doperaa in di Unità de Trazion faa de dò motris con gabina e in mezz on remorcc.

A ghe n'è 40 de la prima generazion e 5 de la segonda, che la gionta i informazion per i utent in LCD, la comunicazion in tra i vagon e l'aria condizionada.

## Bibliografia
* Pietro Ferrari, *Milano ha la linea 3*, in *[[I Treni Oggi]]*, n. 106 (luglio-agosto 1990), pp.&nbsp;16–22.

## Vos correlaa
*Elettromotris de la linia 1 de la metropolitana de Milan
*Elettromotris de la linia 2 de la metropolitana de Milan

## Alter progett
Algoritm minga deterministich

On **algoritm minga deterministich** a l'è on algoritm che anca cont el midemm input el pò mostrà di comportament different de esecuzion a esecuzion. A hinn tipicament doperaa per trovà l'approssimazion de 'n resultaa che 'l saria tropp oneros de trovà per intregh.

La class la comprend anca i algoritm concorrent de che l'esecuzion la depend de quella de 'n alter algoritm e i algoritm randomizaa, che veden el doperà de on numer casual.

## Esempi
El test minga deterministich pussee famos a l'è quell de primalità, fondaa in sul teorema piscininn de Fermat:
# Fàll 30 voeult:
## Ciappa on intregh random *a* che 'l sia 2 ≤ *a* ≤ *n*-1.
## Se a^{n-1}\neq 1 \pmod n, respond **compost**
# Sedenò respond **probabilment primm**.

Se el respond compost, el numer a l'è de sigur minga primm, se inveci el respond probabilment primm a gh'è una volta possibilità che 'l numer el sia primm, ma anca ona bassa possibilità che el sia compost, donca on pseudoprimm. Anca per via de la selezion di numer random ogni esecuzion del software la sarà differenta di alter.

## Vos correlaa
*P vs NP
*Informatega quantistega
*Test de Fermat
Elettromotris de la linia 2 de la metropolitana de Milan

I **Elettromotris de la linia 2 de la metropolitana de Milan** a hinn di treni doperaa in su la linia 2 de la Metropolitana de Milan e faa su in ses lott in tra el 1970 e 'l 1991. Insemma ai sò remorcc faseven on'unità de trazion fada de dò motris e on remorcc, e normalment ogni treno a l'è faa de dò unità de trazion.

N'hinn staa faa 176 motris e 88 remorcc, che fann 44 treni. Quej di ultim du lott gh'even di modifegh 'me di noeuv carej e 'na porta pussee per convoeuj.

## Bibliografia
* Hansjürg Rohrer, *Il materiale motore delle ferrovie concesse e tranvie italiane. Die Triebfahrzeuge der italienischen Privatbahnen und Strassenbahnen*, Frank Stenvall Förlag, Malmö, 1983. ISBN 91-7266-067-8 
* Giuseppe Severi e Roberto Vasini, *Metropolitana a Milano*, Azienda Trasporti Municipali, Milano 1989.

## Vos correlaa
*Elettromotris de la linia 1 de la metropolitana de Milan
*Elettromotris de la linia 3 de la metropolitana de Milan

## Alter progett
Deciarazion unilateral d'independenza

La **deciarazion unilateral d'independenza** a l'è 'na deciarazion de independenza fada de 'n entità costituent de on Stat senza on accordi cont el Stat de che l'è dré a fà la secession.

A nivell legal el Tribunal Internazional de Giustizia l'ha retegnuu i Deciarazion unilaterai minga contrari al diritt internazional, in l'analizzà la question del Kosovo.

## Esempi
*1581: I Provincc Unii di Paes Bass lassen l'Imper Spagnoeul cont el decrett de bandon.
*1776: Deciarazion de independenza di Stat Unii
*1912: L'Albania la deventa independent de l'Imper Ottoman
*1971: El Bangladesh el lassa el Pakistan
*1991: Croazia e Slovenia de la Jugoslavia
*2008: Kosovo da la Serbia

## Riferiment
*Accordance with International Law of the Unilateral Declaration of Independence in Respect of Kosovo 

## Vos correlaa
*Opinion de la Cort Internazionala de Giustizia in su l'independenza del Kosovo
Linia M1 (metropolitana de Milan)

La **linia 1** a l'è 'na linia de la metropolitana de Milan che la conliga la città da Nord Est a Ovest, da a stazion de Sest 1° Magg FS ai stazion de Rò Fera e Bisceglie. Per via del color doperaa in di mapp e in di stazion, a l'è popolarment ciamada linia rossa.

La incrosa la linia M2 a Cadorna FN e Lorett, la linia M3 a Domm, la linia M4 a San Babila e la linia M5 a Lotto.

La sò segnaletica, fada del Franco Albini e del Bob Noorda, l'ha venciuu el premi Compass d'Or e l'ha ispiraa tanc alter metropolitann in del mond.
Locomotiva FS E.656

Le ** E.656/E.655** hinn di locomotiv elettrich faa per i treni passegee (E.656) e mercanzia (E.655) di Ferrovij del Stat Italian dal 1973 e in servizzi dal 1975 in 461 unità.

A l'è ciamaa di tecnegh e appasionaa "Caimano", per via de on concors faa dà la rivista di Ferrovij per dàgh el nomm.

L'è a dò cass comé la locomotiva FS E.646.

## Storia

## Tecnica

## I E.656 navetta

## La trasformazion in E.655

## Incident

Vista la soa granda diffusion in su la red italiana l'è stada coinvolta in d'on quaj incident, anca gramm:
*El 21 de november 1980 a gh'è staa on Incident ferroviari in tra Curinga e Eccellente che l'ha coinvolt la E.656.075 e l'ha faa 28 mort.
*El 14 de marz 1995 in tra Roma e Fiorenza el merci 77342 trainaa de la E.656.542 el respetta no on segnal de via impedita e 'l impatta contra l'espress 882 trainaa de la E.656.181 fasend 2 mort. La locomotiva de l'espress a l'è stada demolida.
* El 5 de luj del midemm ann, arent Cuzzegh (Beura-Cardezza), la E.656.272 al traino del treno 334 Milan-Berna travolgg on treno de material per on cantier arènt del scambi "Domo 2", e 'l fa alter 2 mort e 51 ferii.
*El 20 de agost 1996 la E.656.225 partida de Bologna la svia e la finiss in sul respingent de 'n binari mort.
*El 2 de agost 1997 l'espress 816 guidaa de la E.656.403 el deralia a Roma e 'l fa 4 ferii gramm.
*In la nocc del 11 de luj 2000 el merci 58012 guidaa de la E.656.184 a l'è deraliaa e i macchinista hinn restaa ferii
*El 20 de luj 2002 arènt a Rometta el treno espress guidaa de la E.656.032 el deraliaa e sett person moeuren.
* El 16 maggio 2004 la E.656.608 assegnaa a l'Interregional 2050, deralia e 'l trascina con lu ona quaj vettura è la va successivament in collision con ona dobbia trazion composta de la E.655.511 (in testa al treno) e la E.655.505 (in coa al treno) assegnaa al treno merci 94415 che circolaven in sul binario oppost e han faa 1 mort e 38 ferii.
*El 29 de giugn 2009 in l'incident ferroviari de Viaregg la E.655.175 assegnaa al treno merci 50325 cont 14 cistern de GPL el deralia e 'l s'cioppa arènt de la stazion de Viaregg e 'l fa 32 mort e 21 ferii.
*El 9 de dicember del 2017 la E.656.001 a l'è danegiada a la stazion de Milan Centrala per on incendi de 'na carrozza Trenord.

## Unità storich

## Unità assegnaa a Mercitalia Rail

### Genar 2017
Dal genar 2017 i pocch E.656 e E.655 anmò in servizzi a hinn staa daa a Mercitalia Rail (ex Trenitalia Cargo), per on total de 52 locomotor.

* 30 E.655 (total).
* 6 E.656 (total).
* 16 E.656 Navetta (total).
### November 2017
A november 2017 i esemplar, semper assegnaa ai  impiant giamò citaa, resulten redott a domà 29, inscì reparti:

* 13 E.655 (total). Unità: 047, 192, 264, 267, 503, 509, 521, 523, 529, 531, 537, 541, 549.
* 4 E.656 (total). Unità: 059, 060*, 307*, 467.
* 12 E.656 Navetta (total). Unità: 553*, 562, 564*, 570, 577, 586, 587, 592, 596, 603, 606, 607.

I unità E.656.060, E.656.307, E.656.553 e E.656.564 assegnaa a Marcianise ma destaccaa a Messina.

## Riferiment


## Vos correlaa
*Incident ferroviari de Viareggio
*Locomotiva FS E.646

## Alter progett
Via Júlia (metropolitana de Barcelona)

**Via Júlia ** l'è 'na stazion de la Metropolitana de Barcelona.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria automatega
 Ascensoeur
Raisa Maksimovna Gorbačëva

La **Raisa Maksimovna Gorbačëva** (Rubcovsk, 5 de genar del 1932 – Münster, 20 de settember del 1999) a l'è stada la miee de l'ultim leader de l'URSS Mikhail Gorbaciov.

L'è stada la prima donna in del blocch sovietich a vess ciamada first lady, grazia a la sò popolarità e al sò carisma, che l'è staa anca evidenziaa del marii. L'è stada anca a capo de on poo de associazion in favor di donn in la politega.

L'è morta in Germania de leucemia a 67 agn.
Linia M3 (metropolitana de Milan)

La **linia 3** a l'è 'na linia de la metropolitana de Milan che la conliga la città da Nord (Stazion de Comasina) a Sud (Stazion de San Donaa, stazion milanesa arenta a San Donaa).

L'è ciamada anca linia gialda per via del color doperaa in sui mapp e in sui treni.

La incrosa la linia 1 a Domm, la linia 2 a Central FS e la linia 5 a Zara: la stazion de Missori la permett de fà on interscambi a pè, marcaa in su la mappa, con la fermada Sforza Policlinich de la linia 4.

## Riferiment


## Alter progett
Fabio Rovazzi

El **Fabiano Piccolrovazzi** pussee cognosuu cont el nom d'art de **Fabio Rovazzi** (Milan, 18 gennaio 1994) l'è on rapper, cantant electro-pop e videoblogger italian, che l'ha partecipaa a on quaj film 'me attor e produttor.

## Discografia
*Andiamo a Comandare (magg 2016)
*Tutto Molto Interessante (dicember 2016)
*Volare feat Gianni Morandi (magg 2017)

## Vos correlaa
*Fedez
*J-Ax
Pantograf (treni)

El **pantograf** a l'è on arnes doperaa in sui treni per ciappà l'energia elettrica di cav aerei de la catenaria e mandàlla a la motris.

A l'è faa in manera de volzàss automaticament cont ona molla al nivell del cav, despess cont di sistema de sicurezza per impedì de s'cepàll se a gh'è no el fil.

A ghe n'è pussee variant a segonda de l'us e de la velocità: Tipicament el pantograf de on tram a l'è men resistent de quell de on treno e quell de on treno a volta velocità a l'è faa cont di conduttor potent per fàgh rivà pussee energia.

## Riferiment
*Tecnologia di un locomotore

## Vos correlaa
*Perteghetta
*Terza rodaia
Pantograf

*Pantograf, tecnologia doperada per alimentà i treni
*Pantograf, tecnologia doperada per ingrandì on dissegn in grafica
Milena Miconi

**Milena Miconi**, (nasüda a Roma el 15 de dicémber 1971) l'è una atùra italiana. 

## Biugrafia

Nasüda a Roma el 15 de dicémber 1971, l'ha cumenciàd a laurà in teàter in d'i ann '80, e ültimement la laurà asè in televisiòn,

L'è testimonail del prugètt *Parent Project*.

## I só laurà

### Cinema

* *Finalmente soli*, diresiòn Umberto Marino (1997)
* *Fuochi d'artificio*, diresiòn Leonardo Pieraccioni (1997)
* *Il sottile fascino del peccato*, diresiòn Franco Salvia (2010)
* *Divino*, (cürt) diresiòn Giovanni Bufalini (2011)
* *La strada di Paolo*, diresiòn Salvatore Nocita (2011)
* *Miss Wolf and the Lamb*, (cürt) diresiòn Roberto Leoni (2011)
* *100 metri dal paradiso*, diresiòn Raffaele Verzillo (2012)
* *Il disordine del cuore*, diresiòn Edoardo Margheriti (2013)
* *Babbo Natale non viene da Nord*, diresiòn Maurizio Casagrande (2015)

### Televisión

* 1997 - *Un posto al sole*;
* 1998 - *S.P.Q.R.*, diresiòn Claudio Risi;
* 1999 - *Anni '50*, diresiòn Carlo Vanzina;
* 1999 - *[[Don Matteo]]*, diresiòn Enrico Oldoini - scene *Il fuoco della passione*;
* 2000 - *Tequila & Bonetti* - scene *Crimini d'estate*;
* 2000 - *La casa delle beffe*, diresiòn Pier Francesco Pingitore;
* 2003-2004 - *Carabinieri 2-3*, diresiòn Raffaele Mertes;
* 2004 - *Don Matteo 4*, diresiòn Giulio Base e Andrea Barzini;
* 2005 - *[[Edda]]*, diresiòn Giorgio Capitani;
* 2005 - *San Pietro*, direction Giulio Base;
* 2005 - *Una famiglia in giallo*, diresiòn Alberto Simone;
* 2005 -2006 - *Don Matteo 5*, diresiòn Giulio Base, Carmine Elia, Elisabetta Marchetti;
* 2007 - *Gente di mare 2*, diresiòn Giorgio Serafini - scene *Una vita da salvare*;
* 2008 - *Vita da paparazzo*, diresiòn Pier Francesco Pingitore;
* 2008 - *Terapia d'urgenza*, direction Carmine Elia, Lucio Gaudino and Gianpaolo Tescari; 
* 2009 - *Il Commissario Manara*, diresiòn Luca Ribuoli, *[[Guido Caprino]]* and *Roberta Giarrusso*;
* 2011 - *Il delitto di Via Poma*, diresiòn Roberto Faenza;
*  2011 - *Sarò sempre tuo padre*, diresiòn Lodovico Gasparini;
* 2012 - *La vita che corre*, diresiòn Fabrizio Costa;
* 2012 - *[[Rex]]* - scene *Gioco sottobanco*;
* 2013 - *Un medico in famiglia 8* - Fiction TV.

## Riferimént


## Ligam de föra

* Scheda de Milena Miconi in sül IMDB
Terza rodaia

La **terza rodaia** a l'è on sistema doperaa per alimentà i treni, doperaa despess in di sistema de metropolitana.

## Aspett tecnich
La terza rodaia la scorr arent al treno che 'l se tacca cont on pattin che 'n va in su 'sta rodaia. In di ultim temp la rodaia a l'è despess protegiuda cont on isolant.

A l'è 'n alternativa a 'na linia aerea per i treni che i gh'ha de vess cont on profil bass, grazia a l'eliminazion del pantograf.

A l'è però svantaggios in quej lign cont di passagg a nivell e cont di deposit, per la corrent ad altezza omm. A l'è anca impossibil de doperà quand che gh'è una linia a volta velocità, perchè la supporta no el carich de corrent adatt.

Di voeult a gh'è anca ona quarta rodaia per sarà el circuitt senza doperà i binari classich: A l'è el cas de la linia 1 de la metropolitana milanesa e di treni parisitt MP 05 in su gomma.

## Vos corelaa
*Pantograf (treni)
Convoeuj Servizzi Aeroportoal

El **Convoeuj Servizzi Aeroportoal** (*Convoglio Servizio Aeroportuale* in italian, offizialment *ETR 245*) a l'è on elettrotreno faa de la Alstom de la Trenord doperaa per el servizzi del Malpensa Express. A l'è in servizzi dal 2010 in 14 unità.

## Storia
In del 2007 la LeNord l'ha faa on band per sostituì i TAF in del servizzi aeroportoal, che s'hinn revelaa inadatt. L'ha venciuu la Alstom cont ona variant del sò Coradia.

Hinn staa provaa per on ann in su la linia Erba-Ass e dal 2010 a hinn offizialment doperaa per la linia Malpensa Express da Centrala.

Dal 2012 a l'è l'unich treno doperaa per el servizzi aeroportoal, dopo de la scancellazion del servizzi Lombardia Express e 'l destinà di sò treni al Malpensa Express.

## Varda anca
*Treno Servizio Regionale
*Minuetto (treno)

## Alter progett
Can Cuiàs (metropolitana de Barcelona)

**Can Cuiàs ** l'è 'na stazion de la Metropolitana de Barcelona.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria automatega
 Ascensoeur
Melissa (virus)

**Melissa** a l'è staa on macrovirus programmaa de l'american David Smith e spantegaa el 26 de marz del 1999. El par che l'ha faa dagn per circa 1,3 miliard de Euro e l'è consideraa el virus che 'l s'è spantegaa pussee.

## Fonzionament
El virus el dopera el lenguagg macro Visual Basic del Office, che 'l fonzionava finna a Office 2000 e Windows NT.

El se presentava 'me allegaa cont ona lista de sitt porno cont i sò credenziai, ma 'na voeulta vert l'attivava el codes cattiv che 'l scrivi 'na ciav in del Register del Windows e 'l modifega i impostazion de sicurezza e 'l modifega el modell standard de Word con quell del virus. Se gh'è Outlook, el se manda a 50 contatt de l'utent.

Inoltra se i menut de l'ora hinn comé el dì (per esempi i 14:12 del 12 de april) el scriv in di document "*Twenty-two points, plus triple-word-score, plus fifty points for using all my letters. Game's over. I'm outta here*" ciappada de 'n episodi di Simpson.

## Variant
La prima variant famosa del virus a l'è Melissa.I, che 'l gh'eva pussee scerna in di test de la mail infettanta e ona fras differenta quand che i menut eren istess del dì.

La variant O inveci la se mandava a pussee gent cont on test politegh. 

I variant U e V se spanteghen men ma hinn pussee destruttiv, e scancellen vari file de sistema e unità di dacc.

Melissa.W inveci la disattiva no i fonzion de sicurezza de Office. Melissa.AO a l'è istess de la variant bas, ma el 10 de ogni mes ai or 10 el scriv in del document "Worm! Let's We Enjoy".

## El programmator

## Riferiment
*Condannato il papà del virus Melissa
*Melissa 
*Melissa Virus
Linia M5 (metropolitana de Milan)

La **linia 5** a l'è ona linia de la metropolitana de Milan che la conliga la città da Nord, stazion de Bignami a Ovest, stazion de San Sir Stadi.

Fada su comé metropolitana lingera a guida automatica, l'è la prima del gener a Milan e vuna di primm in Italia. L'è generalment ciamada linia lilla, per via del color doperaa in di treni e in di mapp.

La incrosa la linia 1 a Lotto, la linia 2 a Garibaldi FS e la linia 3 a Zara.
Trasporto Passeggeri Emilia-Romagna

La **TPER** (*Trasporto Passeggeri Emilia-Romagna*) a l'è 'na società per azion de proprietà pubblica che la gestiss el trasport publich in su roeud in di città de Bologna e Ferrara, oltra che quell ferroviari a nivell regional in di red de RFI e FER. A l'è nassuda in del 2012 'me fusion in tra la ATC e la sezion trasport de la FER.

Del 2020 i servizzi su ferr hinn gestii insemma a Trenitalia in la società Trenitalia Tper.

## Red gestii

## Possess
El capital social a l'è inscì repartii in tra 'sti sogett chi:
* Region Emilia-Romagna: 46,13%;
* Comun de Bologna: 30,10%;
* Città metropolitana de Bologna: 18,78%;
* ACT Regg Emilia: 3,60%;
* Provincia de Ferrara: 1,01%;
* Comun de Ferrara: 0,65%;
* Provincia de Parma: 0,04%;
* Provincia de Regg Emilia: 0,04%;
* Provincia de Modena: 0,04%;
* Ravenna Holding Spa: 0,04%;
* Provincia de Rimini: 0,04%;
* Provincia de Mantova: 0,04%;
## Riferiment
*I soci

## Alter progett

## Vos correlaa
*Tranvia de Bologna
Elettrotreno

L**elettrotreno** a l'è on treno de norma bloccaa indeché a gh'è no ona differenza in tra la locomotiva e i convoeuj e la potenza l'è spartida in tucc i ass. L'è de concezion tipicament italiana, desviluppada per podè garantì 'na velocità bona anca cont i binari vegg de la red italiana, che despess la pò no sopportà on gran pes per binari, che l'è inveci spartii mej cont on elettrotreno. Cont el temp, però, a l'è staa adottaa in squasi tutt el mond, soratutt per i servizzi noeuv a alta velocità.

El svantagg principal a l'è in del vess bloccaa, donca el pò no vess modifegaa a segonda del servizzi e 'na voeulta obsolett boeugna radiàll.

## Varda anca
*Automotris
Grech de Calabria

El **grech de Calabria** (ciamaa anca *grecanich*) a l'è 'n idioma parlaa de circa 13000 personn in la provincia de Reggio Calabria, imparentaa cont el grech modern e cont lu classifegaa.

A l'è recognossuu, insemma al Griko, in la minoranza lenguistega greca d'Italia.

## Origin
A gh'è dò teorij in su l'origin del grech de Calabria:
#La prima, la pussee spantegada, la ved in del grecanich on continov de la lengua parlada in la magna Grecia. L'è sostegnuda anca dal Gerhard Rohlfs, espert de lenguistega calabresa.
#La segonda la sostegn che la lengua de la magna Grecia la pò vess no sopravvisuda a la latinizzazion e che donca el grecanich el vegn del bizantin.

## Rapport cont el grech modern
### Pont de vesinanza
*Perd del cas dual, ottativ e dativ
*Influenza in del lessich de part di lengov romanz
*Betacism e itacism

### Pont de divergenza
*Rimanenza di paroll tipich del grech antich
*Conservazion parzial de la germinazion

## Riferiment
*Il grecanico: un po’ di Grecia in Calabria
Tramvia Blau

El **Tramvia Blau** a l'è on tram de la part volta de Barcelona gestii de la TMB, che 'l conliga la stazion de Avinguda Tibidabo, capoligna de la linia 7, cont la partenza de la funicolar de Tididabo.

Inauguraa in del 1901 a l'è restaa l'unich tram de Barcelona finna a la costruzion del Trambaix. Al dì d'incoeu a l'è no retegnuu on tram normal e l'è prettament turistich, e de facc el gh'ha ona soa tariffa special.

## Infrastruttura
La ligna a l'è longa 1276 m cont on disnivell de 93 m. A gh'è di tratt reservaa a binari unich e di zon a binari dobbi cont el traffich compartii cont i vettur.

### I tram

## Varda anca
*Tram a Barcelona
Battaja de Karánsebes

La **battaja de Karánsebes** a l'è staa on incident de foeugh amis succeduu in Romania in tra i omen de l'Imper Asburgich in tra el 21 e 'l 22 de settember del 1788 longh la guerra austro-turca e che l'ha menaa a on miliee de mort, anca se i aneddot parlen de finna ai 10'000 mort.

Per la storigrafia el primm sbar che l'ha menaa a la s'cioppettada l'è derivaa de 'na rissa in tra di ussari ciocch, ch'even crompaa del liquor di zingher, e di fant che voreven bev anca lor e i offiziai, per calmà la situazion, han vosaa "Halt", scambiaa di alter soldaa per "Allah" di soldaa romen e di novej rivaa lombard e slovacch. Poeu on offizial de artilieria l'ha ordinaa de fà foeugh, e in del panich anca l'Imperator Isepp II a l'è staa scaraventaa per terra del sò cavall.

## Bibliografia
*
Stazion de Milan Lambraa

La **stazion de Milan Lambraa** a l'è 'na stazion de la città de Milan, che l'è in su la linia de cintura.

## Moviment

Lambraa el gh'ha 12 binari, e donca l'è la terza stazion pussee granda de Milan. A hinn servii di treni suburban, di regionai e di statai, anca a volta velocità. A l'è anca vun di noeud de la stazion de Milan Smistament, per i treni de mercanzia.

## Interscambi
 Stazion Lambraa FS 
 Fermada del tram (Lambraa FS, linia 19)
 Fermada filobus (Lambraa FS, linia 93)
 Fermada del bus
Linia 11 (metropolitana de Barcelona)

La **linia 11** a l'è vuna di lign de la metropolitana de Barcelona. A l'è la pussee particolar del sistema metropolitan de la capital catalana, vist che l'è parzialment automatica e a binari unich.

A l'è de facc on continov de la linia 4 in metropolitana lingera, e la incrosa la L3 e la L4 a Trinitat Nova e i Rodalies cittadin a  Torre Baró-Vallbona, desviluppaa per conligà di quarter tradizionalment malconligaa de la città.
Can Peixauet (metropolitana de Barcelona)

**Can Peixauet ** l'è 'na stazion de la Metropolitana de Barcelona.

## Interscambi
 Fermada del bus

## Servizzi
La stazion la gh'ha 'sti servizzi chi e l'è intregament accessibila per i disabil:
 Biliettaria automatega
 Ascensoeur
Tram a cav

El **Tram a cav** a l'è on tram che 'l gh'ha 'me font de trazion con cav che 'l se moeuv a 'na velocità costanta in del terren. A l'è different de la funicolar perchè i sò convoeuj a hinn no taccaa permanentement al fil.

A l'è staa assee spantegaa in del passa in di Paes de lengua inglesa, cont di esempi a Melbourne, Londra e anca in la Metropolitana de Glasgow, inveci incoeu a l'è tipicament doperaa in di lign di turista.

A bon cunt però la tecnologia a cav el gh'ha avuu ona renassita in di ultim agn per i people mover, di sistema ettometrich per fà di tragitt brev.

## Tecnega
El moviment a l'è daa de on cav che 'l gira a velocità costanta in d'ona sed protegiuda, e i tram se tacchen a 'sto cav quand che i gh'ha de moeuves, e se destacchen quand che gh'è de fà i fermaa, process che 'l gh'ha de vess gradual per dà no di scosson ai passegee.

## Vos correlaa
*Funicolar
*People mover
*Minimetro
Bicing

**Bicing** a l'è on servizzi de bike sharing de la città de Barcelona ativ da l'inizzi del 2007. El permett a tucc i abonaa de ciappà ona bici a gratis o, a segonda del temp, cont ona zifra piscininna in del territori comunal de Barcelona, in di stazion aposta arent di stazion di tram, metro e treni. L'è staa parpoeust de slargàll a di alter Comun vesin comé l'Hospitalet de Llobregat e Badalona, e l'è finanziaa cont i danee di abonament e de l'area verda de Barcelona.

## PrezzI
A gh'è domà l'abonament che 'l dura on ann, anca se in progett a gh'eren anca di abbonament settimanai e che 'l costa 47,16€.
Per fàll boeugna avègh o 'na carta d'identità spagnoeula (DNI) o on document per i forestee (NIE).

'Sto abonament el permett de ciappà ona bici a gratis per 30 menut, e finna a dò or la costa 0,74€ per mezz'ora o frazion. Se se superen i dò or a gh'è ona penal de 4,49€ per ora o frazion, e se in 24 or a se dà no indree la bici a gh'è ona multa de 150€.

## Fonzionament
Ona voeulta faa l'abonament in l'officina Bicing a l'è assee andaa ai stazion Bicing che se troeuven in gir in tutta la città e specialment aproeuv di stazion di metro, treni e tram e passà la tessera de Bicing. Ona voeulta passada gh'è trii menut per provàlla e dàlla indree se gh'è on quaj problema.

Se al moment de restituìlla la stazion a l'è piena el sistema el da alter 10 menut de credit per andà a la stazion pussee vesina.
P vs NP

El problema de **P vs NP** a l'è vun di problema vert pussee important de l'informatega, e l'è anca vun di problema del millenni, l'unich a tema informategh. In pratica, se l'è ver, el dis che ogni problema che i sò soluzion pòden vess verificaa velocement de 'n computer pòden vess anca calcolaa velocement.

## Spiegazion
I problema de tipo NP a hinn quij problema che i sò soluzion pòden vess calcolaa de ona macchina del Turing minga deterministica in d'on temp polinomial. On esempi a l'è el problema de la fattorizzazion, che incoeu l'è resolvibil polinomialment domà cont on computer quantich e l'algoritm de fattorizzazion de  Shor.

Inveci i problema de tipo P a hinn ona sottaclass de quej NP e hinn tucc quej problema che i sò soluzion pòden vess calcolaa de ona macchina del Turing normal in d'on temp polinomial. Di esempi a hinn el calcolà del massim comun divisor o, comé dimostraa in del 2002, savè se on numer a l'è primm.

## Possibil influenz
Se 'l fuss verificaa che P = NP a ghe sarien di important cambiament in l'informatega.

Per esempi incoeu la pupart di problema de crittografia se fonden in su la possibilità de fà a la svelta di operazion 'me la moltiplicazion ma de vègh besogn de provà tucc i combinazion per rivà a fà la fattorizzazion o el logaritm discrett.

Se donca el fuss provaa che anca 'sti problema chi a hinn resolvibil in P a ghe saria de rielaborà la pupart de la crittografia, anca se gh'è la possibilità che 'l fuss in problema NP hard, e donca gramm de resoeulv istess.

## Vos correlaa
*P (class de complessità)
*NP (class de complessità)
*Co-NP
*Macchina del Turing minga deterministica
*Problema de la fermada

## Riferiment
*Clay- P vs NP problem 
*P vs NP explained 
*Explained: P vs. NP
*What Does 'P vs. NP' Mean for the Rest of Us?
Avinguda Carrilet

**Avinguda Carrilet** a l'è on noeud intermodal de la metropolitana de Barcelona, che 'l permett de ciappà i di lign 1 e 8 e i treni regionai e suburban de la Linia Llobregat-Anoia.

## Interscambi
 Fermada del bus urban e interurban

## Servizzi
 Biliettaria automatica
 Ascensoeur
Problema de la fermada

El **problema de la fermada** a l'è on problema de l'informatega e de la teoria de la computabilità che 'l domanda:
:*Daa on [[algoritm]] e 'l sò staa inizial a l'è possibil savè se l'algoritm el finiss el sò process o el va innanz a l'infinii?*

In del 1936 l'Alan Turing l'ha provaa che a l'è impossibil avègh on algoritm general per verificà 'sta situazion, e che donca el problema de la fermada a l'è, in su la macchina del Turing, indecidibil.

## Definizion formala
Daa on numer de Gödel \varphi de fonzion computabil,

Cont \langle i, x \rangle i Fonzion de copia de Cantor, 

L'insemma K_{\varphi}^{0} := \{ \langle i, x \rangle | \varphi_i(x) \ \mathrm{esist} \} l'è ciamaa "insemma de fermada"

El problema de decid se l'insemma de fermada a l'è recorsiv a l'è el problema de la fermada. Vist che l'è recorsivament numerabil, el problema a l'è no resolvibil in di fonzion computabil.

## Dimostrazion de indecidibilità
Ciappom per assurd on algoritm che, daa on algoritm e on valor finii, el capiss se l'algoritm el termina o el va innanz a l'infinii, ciamaa .

 inveci a l'è ona fonzion che la va in loop de F(A,A) a l'è vera, e la se ferma se l'è falsa.

Se ciamom  la fonzion resultanta  la retorna vera se K cont input K, ma per definizion se  l'è vera   la va in loop, e donca a gh'è on paradoss.

## Importanza e conseguenz
A l'è important perchè a l'è staa vun di primm problema a vess demostraa indecidibil.

Vuna di conseguenz pussee important de 'sta situazion a l'è che ghe pò no vess on algoritm unich per confermà i affermazion in sui numer naturai.

Per el derivaa Teorema de Rice tucc i affermazion in su on algoritm che hinn no banai a pòden vess no deciduu. Se parla ciarament a nivell de teoria, vist che in pratica, cont di mezz, a l'è possibil fàll in l'implementazion de l'algoritm.

## Riferiment
*Problema dell'arresto - Treccani

## Varda anca
*P vs NP
*Decidibilità
Stazion de Bellvitge/Gornal

**Gornal** a l'è on noeud intermodal de Barcelona che 'l conliga la Metropolitana de Barcelona ai lign regionai e suburban di Rodalies de Catalunya.

## Moviment
Oltra di treni de la metropolitana de Barcelona ghe passen anca i treni FGC de la Linia Llobregat-Anoia e i lign R2, anca Nord e Sud, di Rodalies de Catalunya.

## Servizzi
 Ascensoeur (domà FGC)

## Interscambi
 Fermada del bus
Algoritm de fattorizzazion de Shor

L**'algoritm de fattorizzazion de Shor** a l'è on algoritm che 'l se pò doperà per fattorizzà i numer compost in numer primm. In su 'n computer quantich a l'è in BQP, ossia la se pò resoeulv cont on margin de error arbitrariament piscininn in d'on temp polinomial in la longhezza de l'input.

A l'è teorizzaa in del 1994 dal Peter Shor e l'è staa demostraa in del 2001 cont on computer quantich a 7 qubit de la IBM che l'ha fattorizzaa 15 in 3x5. In del 2012, inveci, a l'è staa fattorizzaa el numer pussee volt: 56'153.

## Spiegazion
Che 'l sia n el numer de fattorizzà. El problema el se pò ridù a log(n) problema de fattorizzazion binaria minga per forza primm.

A l'è scernuu on numer a inscì che a el sia coprimm con n: el massim comun divisor in tra i du el var donca 1.

Se da ona succession de numer positiv k: 
:f(k)= a^k\pmod n
Inscì che vun di termen de la succession l'è vun e i alter se ripeten ciclicament, ossia 
:f(k+t)=f(t) per i intregh k>r e per on period daa t.

r l'è el pussee piscininn per che f(r)=a^r\pmod n=1, e se dis orden moltiplicativ de a modul n. L'è anca el period de succession.

Se r l'è pari, almen vun di fattor de n si l'è in tra i du numer
* MCD ( (a^{r/2}+1), n ) 
* MCD ( (a^{r/2}-1), n ) 
De facc
:a^r = 1\pmod n
:(a^{r/2})^2 -1 = 0\pmod n
:(a^{r/2}+1)*(a^{r/2}-1) = 0\pmod n

### Esempi
Per esempi con n=143 e se scernissom a=21, l'orden l'è 4 (f(4)= 21^4\pmod {143} = 1).
var (21^{4/2}-1)(21^{4/2}+1)=0\pmod {143}=> 440\cdot442=0\pmod {143}.
I MCD in tra i termen e n hinn i candidaa fattor primm.
:MCD(440,143)= 11
:MCD(442,143)= 13
che de facc a hinn i fattor primm de n, 11 e 13.

### Calcolà de l'orden
El calcolà de l'orden a l'è on problema che 'l se cognoss no ona soluzion deterministica efficenta. La soluzion del Peter Shor a l'è de doperà i proprietà speciai de l'informatega quantistega per permett de trovàll in d'on temp polinomial.

El facc che 'l sia quantistich el rend on algoritm probabilistich, e per vess segur de la soluzion a l'è donca necessari eseguìll pussee de 'na voeulta.

## Implicazion
Se 'l fuss possibil eseguì l'algoritm de Shor cont di qubit che hinn assee el saria possibil scassà i formi de crittografia asimmetrega fondaa in su la fattorizzazion o in sul logaritm discrett in d'on temp tollerabil.

## Riferiment
*Algoritmo di Shor

## Vos corelaa
*Algoritm quantistich
Tranvia Milan-Limbiaa

La **Tranvia Milan-Limbiaa** a l'è stada ona linia tranviaria interurbana che la conliga Milan, zona de Comasina, a Limbiaa. A l'è gestida dal 1939 de l'ATM che la numerava 179.

## Storia
A l'è nassuda in del 1882 comé tranvia a cavall interurbana per conligà Porta Volta ad Affer, comun autonom a l'epoca.

In del 1900 la Edison la ciappa el controll del servizzi per eletrifegàlla, e in d'on para de mes a l'è faa.

Ad april del 1913 cont on Regio Decrett la Edison l'è autorizzada a slongàlla finna a Vared, e 'l 15 de november del 1915 a l'è completaa el noeuv tocch.

Da la fin del 1919 la linia a l'è gestida de la STEL, che l'ha poeu ottegnuu in del 1924 el controll de la tratta Vared-Limbiaa e l'ha mittuu la tranvia in sed protegiuda.

In del 1934 a l'è slongada da Affer a Bruzzan per 900 meter.

### L'epoca ATM
El 30 de giugn del 1939 la linia la va sotta la gestion ATM. In del 1952 a l'è modifegada, cont la reduzion di pendenz e l'unificazion del capoligna cont quell de la Milan-Desi.

In del 1959 a hinn progettaa i lign celer de la Brianza, che avarien sostituii 'sti tramvij cont on sistema de metrotranvia. A la fin a l'è staa faa no, ma l'ha beneficiaa di motris di lign celer de l'Adda.

Dopo del 2000 a l'è stada sarada pussee de 'na voeulta per permett di reparazion a la linia e sostituii cont on servizzi de bus.

## Caratteristich
La linia l'è a scartament ordinari di tram de Milan, ossia 1'445 mm, e a binari unich, cont di raddoppi per permett i precedenz e i scambi. Gh'è on deposit a Vared.

La linia a l'è elettrificada a 600 volt a correnta continua, e la circolazion a l'è regolada del Dirigent Unich de Milan.

## Bibliografia
*  

## Alter progett

## Vos correlaa
*Tranvia Milan-Desi
*Lign celer de la Brianza
*Tram STEL 85-92
La Gavia (metropolitana de Madrid)

**La Gavia ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Metropolitana de Madrid

La **metropolitana de Madrid** a l'è l'insemma di lign de metropolitana e metropolitana lingera de la capital spagnoeula. L'è la terza metropolitana europea dopo quella de Londra e quella de Mosca, e quella de vott in Europa.

A l'è longa 294 km e gh'è 276 stazion, de che 235 servissen domà ona linia. 21 stazion hinn de interscambi cont i Cercanías de Madrid e gh'è 12 lign principai, ona linia de interconnession e tre lign de metropolitana lingera. 

A l'è verta dai 6:00 del mattin ai 1:30 de la sira.
Attentaa a la Rambla de Barcelona del 2017

El 17 de agost del 2017 a gh'è staa on **attacch terroristich in [[la Rambla]] de [[Barcelona]]** cont investiment de part de on forgon e 'n toeu di ostagg in d'on restorant e on para de event ligaa che han menaa a 16 mort e 130 ferii.

## Dinamica

Ai or 16:45 del 17 de agost 2017 on forgon FIAT Talento bianch el mett sotta di gent e 'l sò sciaffoeur el sortiss armaa e 'l va in d'on bar turch e 'l toeu di ostagg.

Pocch menut dopo la polizia catalana la fa on'operazion importanta per protegg i alter locai e i cittadin. 

A hinn saraa di stazion comé Catalunya,  Passeig de Gràcia, Paral·lel, Universitat e Drassanes.

Pocch prima di 19:00 i Mossos confermen la natura terroristica di attacch e l'è trovaa on segond forgon, che 'l gh'eva de vess doperaa per scappà.

### Rapport cont i esplosion
A gh'è staa lilinscì arent, ad Alcanar, ona esplosion di bombol del gas el dì prima. El par che l'obiettiv di terrorista el fuss de fà s'cioppà i forgon impienii de gas, ma i bombol a hinn s'cioppaa prima e han faa passà a l'investiment 'me metod de attacch.

### Attentaa a Cambrils
A gh'è staa poeu on alter tentaa attacch a Cambrils, cont 5 terrorista armaa de cintur esplosiv fermaa e mazzaa di Mossos. Han provaa anca lor a investì la gent, ma han mazzaa nissun subit, anca se poeu ona donna spagnoeula a l'è morta.

## Autor
L'ISIS l'ha revendicaa l'attacch ona quaj ora dopo che l'è staa faa.

El forgon a l'è sta nolegiaa a Ripoll de on marocchin cont di precedent penal, che però appena l'ha vist la soa foto l'è andaa a la Polizia. L'omm a l'è staa fermaa e l'ha dii che i sò document eren staa robaa del fradell **Moussa Oukabir**, effettivament coppaa a Cambrils.

El sciaffoeur effettiv a l'è staa identificaa in **Younes Abouyaaqoub**, mazzaa a Subirats el 21 de agost di Mossos.

## I vittim
L'attentaa l'ha faa 16 mort e circa 130 ferii.

## Reazion

Sia la sindega Ada Colau che el President Carles Puigdemont han nulaa i sò vacanz per tornà in la città.

I ospedai catalan han taccaa a domandà el sangh per gestì l'emergenza.

Anca el premier spagnoeu Mariano Rajoy l'ha faa ona deciarazion de support ai barcellones, seguida de 'n tweet del Re de Spagna.

A nivell internazional Donald Tusk, Donald Trump e Paolo Gentiloni han daa la sò solidarietà

In del Twitter s'hinn spantegaa l'hashtag #TodosSomosBarcelona e #OrgullBarcelona, e in di profil ligaa a l'ISIS gh'è staa di festeggiament.

La Catalogna l'ha deciaraa trii dì de lutt.

## Riferiment
*Atentado en Barcelona: Una furgoneta arrolla a varias personas en la Rambla y provoca decenas de heridos
*Atropellament massiu a la Rambla de Barcelona en un atemptat terrorista
*Van crashes into crowds in Barcelona, media say two killed
*Mossos su Twitter
*EXPLOSION 'TIED TO TERROR' Barcelona terror attack – Huge gas blast that flattened home and killed one linked to Las Ramblas van attack, say cops
*Driss Oukabir: who is the Barcelona suspect?
*Barcelona terror attack at iconic Las Ramblas tourist hotspot in Spain
TiLo

**TiLo** (*Treni Regionali Ticino Lombardia*) a l'è 'na società de trasport italo-svizzera gestida a metà di Ferrovij Federai Svizzer e de la Trenord per conligà mej el Tesin a la Lombardia.

Nassuda in del 2004, finna al giugn 2011 la quota de la Trenord l'era de la Trenitalia.

## Treni

La flotta TiLo a l'è fada de vinttrì elettrotreni FFS RABe 524 a quater cass e dessett a ses cass. Tucc i treni a hinn politension per andà sia in su la red italiana sia in su la red svizzera.

In di tocch elvetich di lign S a hinn no venduu i biliett a bord.

## Servizzi
TiLo la gestiss i lign svizzer S10, S20 e S50 e i lign transfrontaliee S30, S40 e RegioExpress 10.

## Bibliografia
* [M. Tolini], *Italienischer TILO-Zug*, "Schweizer Eisenbahn-Revue", 2004, 11, 485.
Ferrovia soraelevada de l'Esposizion de Milan

La **Ferrovia soraelevada de l'Esposizion de Milan** a l'è stada on'oeuvra de trasport publich fada su a Milan in del 1906 per conligà i zon che se faseva l'Esposizion Universal: Piazza d'Arm e Piazza Sempion e desmontada el midemm ann.

## Storia
In del 1906 l'Esposizion Universal l'era a Milan a tema straport, e i dò piazz de esposizion ai eren separaa de la stazion de Milan Porta Sempion.

Per taccàj a l'è staa deciduu de fà su ona ferrovia soraelevada, arenta ai metropolitann de quej agn.

## Caratteristich
La linia, longa 1.350 meter, la conligava direttament i du capoligna dij zon espositiv, e l'era squasi tutt in viadott, foeura de la tratta dent del Parch, per interferì no cont el panorama de l'Arch del Sempion e del Castell Sforzesch.

A l'era a binari doppi, foeura che per i capoligna cont on binari unich e l'era elettrificada a corrent alternada.

## Material rotabil

A gh'eren 18 elettromotris unii per formà 4 treni permanent e on mezz treno de emergenza, daa de l'Union Elettrotecnega Italiana.

I treni 'ndaven a 40 km/h e faseven la tratta in 3 menut. Ogni treno el podeva ospità 260 viaggiator de che 144 settaa.

## Bibliografia
* Ernesto Fumero, *Ferrovia monofase sistema Finzi per l'Esposizione di Milano 1906*, in *L'Elettricità*, volume XXVI, n. 17, stabilimento lito-tipografico G. Abbiati, Milano, 1906, pp.&nbsp;257–272.
* Matteo Cerizza, *La sopraelevata di Milano*, in *Tutto Treno & Storia*, n. 23 (aprile 2010), p.&nbsp;40.
* Francesco Ogliari, Giovanni Cornolò, *Si viaggia... anche così*, Arcipelago Edizioni, Milano, 2002.

## Alter progett
P. T. Barnum

**Phineas Taylor Barnum** (Bethel, Connecticut, 5 de Löi del 1810 – Bridgeport, Connecticut, 7 de Bril del 1891) l'è staa un imprenditur e animadur de circu statunitens, co-fondadùr del *Barnum & Bailey Circus* (insema al James Anthony Bailey).
Autotreno TN ATR 125

L**'Autotreno TN ATR 125** a l'è on autotreno faa su in 11 unità dal 2011 per el servizzi regional de la Trenord de la Stadler Rail, part de la familia Stadler GTW 4/12. A l'è alimentaa a Diesel e l'è on treno bloccaa a 4 cass de che 2 a hinn motris.

A l'è doperaa in su la linia S7 del servizzi ferroviari suburban de Milan, che 'l passa via Molten in su 'na linia senza elettrificazion per la pupart de la tratta, e in sui relazion regionai Bressa-Isee-Edol, Pavia-Lissandria, Pavia-Codognol e Pavia-Vercej.

## Vos correlaa
*Autotreno TN ATR 115

## Alter progett
Autotreno TN ATR 115

L**'Autotreno TN ATR 115** a l'è on autotreno faa su in 8 unità per la Trenord de la Stadler Rail. A l'è alimentaa a Diesel e l'è on treno bloccaa a 2 cass, faa per andà soratutt in su la relazion regionala Bressa-Isee-Edol.

## Galleria di foto

File:Pisogne piazza treno ATR 115.JPG|Treno in la piazza de Pidògne
File:Brescia ATR 115.JPG|Treno a la stazion de Bressa
File:Trenord ATR 115 coppia Borgonato 20120428.JPG|Treni  cobbiaa
File:Robbio (PV) - stazione ferroviaria - ATR 115.006.jpg|Treno a la stazion de Robbi


## Vos correlaa
*Autotreno TN ATR 125
Carrozza semipilota

La **carrozza semipilota** a l'è ona carrozza ferroviaria che la gh'ha ona gabina de guida per permett de telecomandà la locomotiva, per fà el regress ferroviari senza fà di alter moviment per invertì la locomotiva. Se la gh'ha dò gabinn, vuna per estremità, a l'è ciamada carrozza pilota.

A l'è doperaa in composizion per fà i convoeuj, cont la locomotiva, i carrozz normai e la semipilota.
Elettrotreno FFS RABe 524

L**'Elettrotreno FFS RABe 524** a l'è on elettrotreno de la familia FLIRT de la Stadler Rail doperaa di Ferrovij Federai Svizzer per el servizzi regionai TiLo in tra el Canton Tesin e la Lombardia. L'è in produzion dal 2007 e ghe n'è 19.

A hinn sia a 4 che a 6 cass e a hinn bitension per andà sia in su la red svizzera che in su la red italiana, indeché a hinn classificaa 'me ETR 524.

## Storia
A hinn staa provaa in del giugn 2006 intorna a Ciass, e dal luj in su la red di Ferrovienord e poeu a Fiorenza per la Red Ferroviaria Italiana.

In l'avril 2007 el scomincia el servizzi regolar in Tesin, e dal dicember 2010 a gh'è anca la variant a 6 cass.

## Alter progett

## Vos correlaa
*TiLo
*Lign celer del Canton Tesin
Botuverá

**Botuverá** a l'è on comun del Stat brasilian de Santa Catarina. El gh'ha 4468 abitant e 'na superfiss de 296 km.

La città, fondada di immigraa bergamasch, l'ha guarnaa el lombard comé lengua local, e tucc i agn a gh'è la Festa Bergamasca e se elegg Miss Bergamasca, indeché i concorrent se metten i vestiti tradizionai.

A l'è in su la Rodovia BR-486, che la conliga la cità al capploeugh. L'è anca in del mezz del Parch Nazional de la Serra do Itajaí

## Riferiment